Nina Antonia

Nina Antonia (s. Nina Antonia Benjamin) on vuonna 1960 Liverpoolissa syntynyt englantilainen kirjailija ja musiikkitoimittaja, joka on työskennellyt erityisesti rock’n’rollin ja alakulttuurien kronikoijana. Hänen työnsä on keskittynyt usein dekadentteihin ja traagisiin populaarikulttuurin hahmoihin, jotka liikkuvat valtavirran ulkopuolella. ""Olen kiinnostunut ihmisistä, jotka kuvainnollisesti heittävävät "jakoavaimia" yhteiskunnan rattaisiin – ja siitä, mikä heitä siihen motivoi"," Antonia kertoo 
Nina Antonia on kirjoittanut muun muassa kulttisuosiota nauttivista glam rock- ja punkmuusikoista, ja hänen tyyliään on usein kuvattu runolliseksi, empaattiseksi ja syväluotaavaksi. Häntä on käytetty usein asiantuntijana rock-musiikkia käsittelevissä dokumenttielokuvissa ja radio-ohjelmissa. Nina Antonia on dokumentoinut esimerkiksi Johnny Thundersin, New York Dollsin, Peter Perrettin, Pete Dohertyn ja Brett Smileyn elämää ja harhapolkuja. Antonian myöhemmät teokset ovat tutkineet dekadentteja ja yliluonnollisia teemoja, mikä johtivat hänen fiktio-romaaniin "The Greenwood Faun" (2018) 
Ura.
Musiikkitoimittaja Nina Antonian ura kirjailijana alkoi virallisella Johnny Thunders elämäkerralla. Vuonna 1982, Antonia kohtasi ensimmäistä kertaa Thundersi​n, joka oli Lontoossa tapaamassa Jungle Records levy-yhtiötä, joka julkaisi uudelleen hänen vanhoja levytyksiä. Antonia otti yhteyttä Jungle Recordsin johtajaan Alan Hauseriin kertoakseen unelmastaan kirjoittaa Johnny Thundersin elämästä. Antonia lähetti heille muutamia alustavia kirjan lukuja, ja pari viikkoa myöhemmin hän tapasi levy-yhtiön johtajan ja Johnny Thundersin lontoolaisessa pubissa, Sohossa . 
Johnny Thunders piti hyvänä asiana sitä, että hänen elämäkerturinsa oli kamppaileva yksinhuoltajaäiti, koska myös hänet oli kasvatettu yksinhuoltajaperheessä. Thunders uskoi Antonian pystyvän samaistumaan häneen. "Johnny Thunders In Cold Blood" julkaistiin ensimmäisen kerran vuonna 1987, mutta se on ollut jatkuvassa painatuksessa yli 25 vuotta. "New Musical Express" musiikkilehti kuvaili sitä "hurmaavan likaiseksi" elämäkerraksi. Vuonna 2012 Hollywood-tuotantoyhtiö osti kirjan elokuvaoikeudet suunniteltua Johnny Thunders elokuvaa varten. 
Nina Antonia oli pitkään ihastunut The Only Ones yhtyeen musiikkiin, ja Johnny Thunders esitteli Antonian The Only Onesin laulajalle Peter Perrettille. Tapaaminen johti Perrettin elämäkertakirjan "The One &amp; Only Peter Perrett, Homme Fatale" julkaisuun. Nina Antonia on toiminut neuvonantajana riippumattomassa Hollywood-tuotantoyhtiössä L.A.M.F. Films, joka valmistelee Thunders-elämäkerran elokuvasovitusta. 
Antonia nähdään myös Danny Garcían ohjaamassa dokumenttielokuvassa "Looking For Johnny ," joka käsittelee New York Dollsin ja Johnny Thundersin uraa. Antonia esiintyy myös dokumenttielokuvassa, "New York Doll" yhdessä Morrisseyn, Mick Jonesin ja Iggy Popin rinnalla. Elokuva käsittelee New York Dollsin basistin Arthur Kanen elämää. 
Vuonna 2015 "The One &amp; Only Peter Perrett, Homme Fatale" kirja julkaistiin uudelleen Thin Man Pressin toimesta. Uusi, laajennettu painos sai ylistystä kuvauksilla kuten "”"hurmaava lukukokemus” ja ”kiehtova kertomus”. Arvostelija Gus Ironside kirjoitti "Louder than War" -julkaisussa, että Antonia ansaitsisi paljon suuremman medianäkyvyyden musiikkitoimittajana, mutta hänet on "suljettu ulos valtavirran rockjournalismin 'poikien kerhosta'". 
Nina Antonia on tehnyt yhteistyötä myös The Libertinesin ja Babyshambles yhtyeiden laulajan Pete Dohertyn kanssa. Nina Antonia nimitettiin Dohertyn päiväkirjojen hoitajaksi, jonka vuosien 2008–2014 päiväkirjoista Antonia kokosi teoksen "From Albion to Shangri-La," joka julkaistiin Thin Man Pressin kautta. Antonian toinen Pete Doherty kirja "Exiled in Paradise" puolestaan perustuu Antonian omakohtaisiin havaintoihin Dohertysta ja sekin ammentaa myös Dohertyn päiväkirjoista, joihin Antonia sai täyden pääsyn.
Antonia on kirjoittanut säännöllisesti "Fortean Times" -lehteen vuodesta 2017. Vuosien varrella Antonia on myös kirjoittanut levyjen kansitekstejä kulttiartisteille kuten Nico ja Wanda Jackson sekä artikkeleita lehtiin kuten "The Guardian," "Mojo", "Uncut" ja "Record Collector". Tietokirjojen ja artikkeleiden lisäksi Nina Antonia on kirjoittanut myös runoja ja proosaa. Vuonna 2013 julkaistiin hänen runo- ja proosakokoelma "13 Knots". Antonian yliluonnollinen, esikoisromaani "The Greenwood Faun" julkaistiin Egaeus Pressin toimesta joulukuussa 2017 ja se sai kriitikoilta ylistäviä arvioita. 
Lokakuussa 2018 Strange Attractor Press julkaisi Antonian teoksen ""Incurable": The Haunted Writings of Lionel Johnson, the Decadent Era's Dark Angel," joka sisältää viktoriaanisen ajan runoilijan Lionel Johnsonin kirjoituksia, sekä Antonian kirjoittaman Lionel Johnsonin elämäkerran.Vuonna 2019 Antonia esiintyi Danny Garcían dokumenttielokuvassa "Stiv, No Compromise, No Regrets", joka kertoo Stiv Batorsin elämästä. Radion puolella Antoniaa on usein haastateltu rock-musiikin asiantuntijana BBC:n radio-ohjelmissa. 
Antonia on myös puhunut useissa Spoken Word-tapahtumissa sekä saanut Barbi­canin retrospektiivin tuotannostaan, jonka kuratoi toimittaja Jay Clifton. Clifton kommentoi: "Ninan tuotannon erityinen arvo ei piile niinkään hänen aiheissaan, vaan hänen henkilökohtaisessa omistautumisessaan näiden dokumentointiin sekä totuuden etsimiseen niin kohteiden luonteesta kuin heidän kulttuurisesta merkityksestään. Kuten parhailla kirjoittajilla, lähtökohtana on henkilökohtainen kiinnostus. Mutta yhdistämällä henkilökohtaiset tunteet ja objektiivisen pohdinnan sulavaan kirjalliseen tyyliin, hän kirjoittaa teoksia, jotka resonoivat syvemmälle kuin pintataso."